ΑΠΟΦΑΣΕΙΣ
Αριθμ. 7305
Έγκριση απόφασης ίδρυσης του Προγράμματος
Μεταπτυχιακών Σπουδών με τίτλο «Διοίκηση Επιχειρήσεων MBA» του Τμήματος Διοίκησης Επιχει-
ρήσεων της Σχολής Διοικητικών, Οικονομικών
και Κοινωνικών Επιστημών του Πανεπιστημίου
Δυτικής Αττικής.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τον ν. 4521/2018 «Ίδρυση Πανεπιστημίου Δυτικής
Αττικής και Άλλες Διατάξεις» (Α’ 38).
2. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
3. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της Ποιότητας, της
Λειτουργικότητας και της Σύνδεσης των Α.Ε.Ι. με την
Κοινωνία και λοιπές διατάξεις» (Α’ 141).
4. Τον Εσωτερικό Κανονισμό λειτουργίας του Πανεπιστημίου Δυτικής Αττικής, με τις τροποποιήσεις του
(Β’ 4621/2020).
5. Τον Πρότυπο Κανονισμό Λειτουργίας των Π.Μ.Σ.
του Πα.Δ.Α. «Έγκριση Κανονισμού Λειτουργίας των
Προγραμμάτων Μεταπτυχιακών Σπουδών του Πανεπιστημίου Δυτικής Αττικής» (B’ 4861/2023).
6. Την υπ’ αρ. 135557/Ζ1/1-11-2022 Εγκύκλιο του
Υπουργείου Παιδείας, Έρευνας και Θρησκευμάτων
«Εφαρμογή των διατάξεων του ν. 4957/2022 “Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της Ποιότητας, της Λειτουργικότητας και της Σύνδεσης
των Α.Ε.Ι. με την κοινωνία και λοιπές διατάξεις” για την
οργάνωση και λειτουργία προγραμμάτων μεταπτυχιακών σπουδών και λοιπά θέματα».
7. Την υπό στοιχεία 108990/Ζ1/08-09-2022 υπουργική
απόφαση του Υφυπουργού Παιδείας και Θρησκευμάτων
«Ρύθμιση των θεμάτων σχετικά με τη διαδικασία δωρεάν
φοίτησης σε Πρόγραμμα Μεταπτυχιακών Σπουδών με
τέλη φοίτησης» (Β’ 4899).
8. Την υπό στοιχεία 18137/Ζ1/16-02-2023 κοινή απόφαση των Υπουργών Παιδείας και Θρησκευμάτων - Επικρα-
τείας «Καθορισμός των προϋποθέσεων και της διαδικασίας οργάνωσης Προγραμμάτων Μεταπτυχιακών Σπουδών
με μεθόδους εξ αποστάσεως Εκπαίδευσης στα Ανώτατα
Εκπαιδευτικά Ιδρύματα (Α.Ε.Ι.)» (Β’ 1079).
9. Τη σχετική «Μελέτη Σκοπιμότητας και Έκθεση Βιωσιμότητας» και «Προϋπολογισμό» για την ίδρυση του Προ-
γράμματος Μεταπτυχιακών Σπουδών με τίτλο «Διοίκηση
Επιχειρήσεων MBA» του Τμήματος Διοίκησης Επιχειρήσεων της Σχολής Διοικητικών, Οικονομικών και Κοινωνικών
Επιστημών του Πανεπιστημίου Δυτικής Αττικής.
10. Τη σχετική «Έκθεση Υλικοτεχνικής Υποδομής» για
την ίδρυση του Προγράμματος Μεταπτυχιακών Σπουδών με τίτλο «Διοίκηση Επιχειρήσεων MBA» του Τμή-
ματος Διοίκησης Επιχειρήσεων της Σχολής Διοικητικών,
Οικονομικών και Κοινωνικών Επιστημών του Πανεπιστημίου Δυτικής Αττικής.
11. Τη σχετική Έκθεση Ανάλυσης εξ αποστάσεως εκπαίδευσης για την ίδρυση του Προγράμματος Μετα-
πτυχιακών Σπουδών με τίτλο «Διοίκηση Επιχειρήσεων
MBA» του Τμήματος Διοίκησης Επιχειρήσεων της Σχολής
Διοικητικών, Οικονομικών και Κοινωνικών Επιστημών
του Πανεπιστημίου Δυτικής Αττικής.
12. Την υπ’ αρ. 8595/28-08-2018 απόφαση της Διοικούσας
Επιτροπής του Πανεπιστημίου Δυτικής Αττικής «Έγκριση
Προγράμματος Μεταπτυχιακών Σπουδών με τίτλο “Διοίκηση Επιχειρήσεων MBA” του Τμήματος Διοίκησης Επιχειρή-
σεων της Σχολής Διοικητικών, Οικονομικών και Κοινωνικών
Επιστημών» (B’ 3962), όπως αυτή τροποποιήθηκε σύμφωνα
με τις υπ’ αρ. 62929/16.9.2020 (Β’ 4053), 16260/20-02-2023
(Β’ 1466) και 122642/21-12-2023 (B’ 7699), αποφάσεις της
Συγκλήτου Πανεπιστημίου Δυτικής Αττικής.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
20 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 747
21.02.2025 19:05:16
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 747/20.02.2025
13. Την υπ’ αρ. 9997/28.9.2018 απόφαση της Διοικούσας Επιτροπής Πανεπιστημίου Δυτικής Αττικής
«Κανονισμός Προγράμματος Μεταπτυχιακών Σπουδών
με τίτλο “Διοίκηση Επιχειρήσεων (MBA)” του Τμήματος
Διοίκησης Επιχειρήσεων της Σχολής Διοικητικών, Οικονομικών και Κοινωνικών Επιστημών» (B’ 4722), όπως
αυτή τροποποιήθηκε σύμφωνα με την υπ’ αρ. 16262/
20-02-2023 (Β’ 1466) απόφαση της Συγκλήτου Πανεπιστημίου Δυτικής Αττικής.
14. Το υπ’ αρ. 11/03-07-2023 (θέμα 9ο) Απόσπασμα
Πρακτικού της Συνέλευσης του Τμήματος Διοίκησης
Επιχειρήσεων της Σχολής Διοικητικών, Οικονομιών και
Κοινωνικών Επιστημών «Πρόταση επανίδρυσης Π.Μ.Σ.
“Διοίκηση Επιχειρήσεων MBA”».
15. Το υπ’ αρ. 19/18-10-2023 (θέμα 27ο) Απόσπασμα
Πρακτικού της Συνέλευσης του Τμήματος Διοίκησης
Επιχειρήσεων της Σχολής Διοικητικών, Οικονομιών και
Κοινωνικών Επιστημών «Εναρμόνιση Κανονισμού Προγράμματος Μεταπτυχιακών Σπουδών “Διοίκηση Επιχει-
ρήσεων MBA”, σύμφωνα με τον Πρότυπο Κανονισμό
Σπουδών των Π.Μ.Σ. του Πα.Δ.Α».
16. Την υπ’ αρ. 46969/12-05-2023 (Υ.Ο.Δ.Δ. 454) διαπιστωτική πράξη του Αντιπρύτανη Έρευνας και Διά Βίου
Εκπαίδευσης του Πανεπιστημίου Δυτικής Αττικής, σχετικά με την «Εκλογή Πρύτανη του Πανεπιστημίου Δυτικής
Αττικής».
17. Την υπ’ αρ. 77275/1-09-2023 (Υ.Ο.Δ.Δ. 921) πράξη
του Πρύτανη του Πανεπιστημίου Δυτικής Αττικής σχετικά με τον «Ορισμό Αντιπρυτάνεων, Τομέων Ευθύνης
Αυτών, Κατανομής Αρμοδιοτήτων και Σειράς Αναπλήρωσης του Πρύτανη του Πανεπιστημίου Δυτικής Αττικής»,
καθώς και της υπ’ αρ. 94297/12-10-2023 (Υ.Ο.Δ.Δ. 1141)
τροποποίησης αυτής.
18. Την υπ’ αρ. 124685/22-12-2022 (ΑΔΑ: 66ΥΚ46Μ9ΞΗΘ9Ξ) απόφαση του Πρύτανη του Πανεπιστημίου Δυτι-
κής Αττικής σχετικά με τη «Συγκρότηση της Επιτροπής
Μεταπτυχιακών Σπουδών του Πανεπιστημίου Δυτικής
Αττικής», καθώς και την υπ’ αρ. 86982/28-09-2023 (ΑΔΑ:
6ΡΡ846Μ9ΞΗ-ΝΞΦ) Απόφαση Ανασυγκρότηση αυτού.
19. Την υπ’ αρ. 80818/12-09-2023 (ΑΔΑ: 9ΖΥΨ46Μ9ΞΗΘΑΔ) πράξη «Συγκρότησης της Συγκλήτου του Πανεπι-
στημίου Δυτικής Αττικής» του Πρύτανη του Πανεπιστημίου Δυτικής Αττικής.
20. Την υπ’ αρ. 97386/19-10-2023 (ΑΔΑ: ΨΛΓΧ46Μ9ΞΗΙ07) πράξη «Ανασυγκρότησης της Συγκλήτου του Πα-
νεπιστημίου Δυτικής Αττικής» του Πρύτανη του Πανεπιστημίου Δυτικής Αττικής.
21. Την υπ’ αρ. 5/8-11-2023 (θέμα 2ο) απόφαση της
Επιτροπής Μεταπτυχιακών Σπουδών.
22. Την υπ’ αρ. 01/18-01-2024 (θέμα 12ο) απόφαση της
Συγκλήτου του Πανεπιστημίου Δυτικής Αττικής.
23. Την υπ’ αρ. 46029/16-9-2024 απόφαση πιστοποίησης της ΕΘΑΑΕ.
24. Την υπ’ αρ. 45176/02-08-2024 Έκθεση Πιστοποίησης της Επιτροπής Εξωτερικής Αξιολόγησης και Πιστο-
ποίησης του ΠΜΣ «Διοίκηση Επιχειρήσεων MBA» του
Τμήματος Διοίκησης Επιχειρήσεων της Σχολής Διοικητικών, Οικονομικών και Κοινωνικών Επιστημών του Πα-
νεπιστημίου Δυτικής Αττικής.
25. Την 42η/12-09-2024 συνεδρίαση του Συμβουλίου
Αξιολόγησης και Πιστοποίησης, θέμα 2, «Έγκριση εκθέσεων πιστοποίησης ΠΜΣ-Χορήγηση πιστοποιήσης».
26. Την υπ’ αρ. 02/20-01-2025 (θέμα 5Α) απόφαση της
Συγκλήτου του Πανεπιστημίου Δυτικής Αττικής «Επικύρωση της απόφασης ίδρυσης του ΠΜΣ «Διοίκηση Επι-
χειρήσεων MBA» του Τμήματος Διοίκησης Επιχειρήσεων
της Σχολής Διοικητικών, Οικονομικών και Κοινωνικών
Επιστημών του Πανεπιστημίου Δυτικής Αττικής, σύμφωνα με την υπ’ αρ. 46029/16-9-2024 απόφαση πιστο-
ποίησης της ΕΘΑΑΕ».
27. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ.
28. Το γεγονός ότι με την παρούσα δεν προκαλείται
δαπάνη σε βάρους του κρατικού προϋπολογισμού, αποφασίζουμε:
Tην έγκριση ίδρυσης του Προγράμματος Μεταπτυχιακών Σπουδών με τίτλο «Διοίκηση Επιχειρήσεων MBA»
του Τμήματος Διοίκησης Επιχειρήσεων της Σχολής Διοικητικών, Οικονομικών και Κοινωνικών Επιστημών του
Πανεπιστημίου Δυτικής Αττικής, από το ακαδημαϊκό έτος
2024 - 2025, ως ακολούθως:
Άρθρο 1
Γενικές Διατάξεις
Το Τμήμα Διοίκησης Επιχειρήσεων του Πανεπιστημίου Δυτικής Αττικής οργανώνει και λειτουργεί από
το ακαδημαϊκό έτος 2024-2025 Πρόγραμμα Μεταπτυχιακών Σπουδών (Π.Μ.Σ.), με ελληνικό τίτλο «Διοίκη-
ση Επιχειρήσεων - ΜΒΑ» και αγγλικό τίτλο «Master in
Business Administration», σύμφωνα με τις διατάξεις του
ν. 4957/2022 (A’ 141), όπως ισχύει.
Άρθρο 2
Αντικείμενο - Σκοπός - Μαθησιακά
Αποτελέσματα
Αντικείμενο του προγράμματος είναι η παροχή σε πτυχιούχους ΑΕΙ, εξειδίκευση στους τομείς της Διοίκησης
Επιχειρήσεων, ώστε να μπορούν να καλύψουν τις ανάγκες της ελληνικής οικονομίας, όπως αυτές εξελίσσονται
και διαμορφώνονται στα πλαίσια ενός παγκοσμιοποιημένου περιβάλλοντος.
Στους σκοπούς του προγράμματος περιλαμβάνονται
τα ακόλουθα: 1) Η παροχή εκπαιδευτικών υπηρεσιών
υψηλού επιπέδου για την ανάπτυξη στελεχών, που
διαθέτουν τις απαραίτητες θεωρητικές και πρακτικές
διοικητικές ικανότητες και δεξιότητες, ικανών να σκέφτονται κρητικά, να επικοινωνούν αποτελεσματικά και
να διαχειρίζονται αποτελεσματικά τις σχέσεις τους με
συναδέλφους και συνεργάτες, για την στελέχωση και
καθοδήγηση διοικητικών ομάδων παντός είδους και μεγέθους επιχειρήσεων του ιδιωτικού και δημόσιου τομέα,
εθνικής ή πολυεθνικής εμβέλειας, 2) Η προαγωγή της
έρευνας και της καινοτομίας σε σύγχρονες γνωστικές περιοχές της διοικητικής επιστήμης και τη σύνδεσή της με
την επιχειρηματικής πρακτική, δημιουργώντας αξία για
τις επιχειρήσεις, τους εργαζόμενους, την οικονομία και
την κοινωνία γενικότερα, 3) Η υιοθέτηση και η μετάδοση
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 747/20.02.2025
πρακτικών, που προάγουν τη βελτίωση της κοινωνίας
και της περιβαλλοντικής βιωσιμότητας, και ευνοούν την
ομαδική εργασία, την ηθική ακεραιότητα, την κοινωνική ευθύνη και το πνεύμα συνεχούς μάθησης, έμφυλης
ισότητας και ίσων ευκαιριών.
Οι απόφοιτοι του προγράμματος θα διαθέτουν την ικανότητα: 1) Nα ερμηνεύουν κριτικά τις θεωρητικές έννοιες
της γνωστικής περιοχής της διοίκησης επιχειρήσεων,
2) να κατανοούν και να ερμηνεύουν το τρόπο λειτουργίας και διοίκησης όλων των διοικητικών λειτουργιών μιας
επιχείρησης ή ενός οργανισμού, τόσο στο συμβατικό,
όσο και στο ψηφιακό περιβάλλον, 3) να προβαίνουν στην
αναγνώριση, την ανάλυση και την επίλυση, μέσω κατάλληλων αναβαθμισμένων τεχνικών λήψης απόφασης,
σύνθετων επιχειρησιακών προβλημάτων, που άπτονται
της διοίκησης, του μάρκετινγκ, της οικονομικής διαχείρισης και του ψηφιακού μετασχηματισμού των επιχει-
ρήσεων, 4) να συνεργάζονται και να επικοινωνούν αποτελεσματικά με συναδέλφους, αλλά και συνεργάτες, για
την από κοινού επωφελή επίλυση προβλημάτων, 5) να
λειτουργούν μέσα σε καθορισμένα χρονικά πλαίσια, με
γνώμονα την παραγωγή καινοτόμων λύσεων, που θα τις
εντάσσουν σε ένα στρατηγικό πλαίσιο, 6) να αντιλαμβάνονται τη σημασία της λειτουργίας σε ένα περιβάλλον
συνεργατικότητας, ισότητας και ίσων ευκαιριών με στόχο
την επιχειρησιακή αποτελεσματικότητα, την περιβαλλοντολογική βιωσιμότητα και τη βελτίωση της κοινωνίας
Άρθρο 3
Μεταπτυχιακοί Τίτλοι
Μετά την επιτυχή ολοκλήρωση του Προγράμματος
θα απονέμεται στους αποφοίτους Δίπλωμα Μεταπτυχιακών Σπουδών (Δ.Μ.Σ.) στη «Διοίκηση Επιχειρήσεων
MBA» με τρεις ειδικεύσεις: α) Διοικητική των Επιχειρήσεων και Επιχειρηματικότητα/Business Management and
Entrepreneurship, β) Μάρκετινγκ και Ψηφιακά Μέσα/
Marketing and Digital Media και γ) Χρηματοοικονομική Διοίκηση και Λογιστική/Financial Management and
Accounting. Προσφέρεται επίσης και το Δίπλωμα Μεταπτυχιακό Σπουδών στη «Διοίκηση Επιχειρήσεων ΜΒΑ»
(Master of Business Administration) για τους φοιτητές
χωρίς ειδίκευση (General MBA).
Άρθρο 4
Κατηγορίες Πτυχιούχων
Στο Π.Μ.Σ. γίνονται δεκτοί μετά από επιλογή, πτυχιούχοι όλων των ανώτατων εκπαιδευτικών ιδρυμάτων της
ημεδαπής ή ομοταγών αναγνωρισμένων ιδρυμάτων της
αλλοδαπής που πληρούν τις προϋποθέσεις εισαγωγής,
όπως αυτές περιγράφονται στον αντίστοιχο εσωτερικό
κανονισμό λειτουργίας του Π.Μ.Σ.
Άρθρο 5
Χρονική Διάρκεια Σπουδών - Γλώσσα
Διδασκαλίας - Πιστωτικές Μονάδες
Η χρονική διάρκεια των σπουδών είναι τρία (3) ακαδημαϊκά εξάμηνα. Γλώσσα διδασκαλίας είναι η ελληνι-
κή. Ωστόσο, στον εσωτερικό κανονισμό λειτουργίας του
Π.Μ.Σ. προβλέπεται η δυνατότητα να χρησιμοποιηθεί
η αγγλική γλώσσα ως γλώσσα διδασκαλίας. Το σύνολο
των πιστωτικών μονάδων του Προγράμματος, κατά τα
ειδικότερα αναλυόμενα κατωτέρω στο άρθρο 6, είναι
ενενήντα (90).
Με βάση το άρθρο 80 του ν. 4957/2022, ο τρόπος
οργάνωσης της εκπαιδευτικής διαδικασίας δύναται να
πραγματοποιείται με μεθόδους σύγχρονης εξ’ αποστάσεως εκπαίδευσης μέχρι του ποσοστού του 50% των πι-
στωτικών μονάδων του Π.Μ.Σ. Η παρακολούθηση όλων
των μαθημάτων του Π.Μ.Σ., είτε πραγματοποιούνται διά
ζώσης, είτε πραγματοποιούνται με σύγχρονες εξ’ αποστάσεως μεθόδους διδασκαλίας, και η συμμετοχή των
φοιτητών σε όλες τις καθοριζόμενες από το πρόγραμμα
σπουδών υποχρεώσεις, είναι υποχρεωτική.
Άρθρο 6
Πρόγραμμα Μαθημάτων
Το ενδεικτικό πρόγραμμα σπουδών έχει ως εξής:
ΠΡΟΠΑΡΑΣΚΕΥΑΣΤΙΚΑ ΜΑΘΗΜΑΤΑ
Α/Α
Μάθημα
Πιστωτικές
Μονάδες (ECTS)
Εισαγωγή στην Οικονομική Επιστήμη και Πρακτική
Εισαγωγή στη Λογιστική
Εισαγωγή στη Διοικητικές Λειτουργίες
Α’ Εξάμηνο (Μαθήματα Κορμού)
Α/Α
Μάθημα
Πιστωτικές
Μονάδες (ECTS)
Οικονομική των Επιχειρήσεων
Χρηματοοικονομική και Διοικητική Λογιστική
Ποσοτικές Μέθοδοι για τη Λήψη Επιχειρηματικών Αποφάσεων
Οργανωσιακή Συμπεριφορά και Διοίκηση Ανθρώπινων Πόρων
Εταιρική κοινωνική ευθύνη και Αειφόρος Ανάπτυξη
Ακαδημαϊκές Ικανότητες (σεμινάριο)
Σύνολο Πιστωτικών Μονάδων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 747/20.02.2025
Β’ Εξάμηνο (Μαθήματα Κορμού)
Α/Α
Μάθημα
Πιστωτικές
Μονάδες (ECTS)
Χρηματοοικονομική Διοίκηση
Διοίκηση Μάρκετινγκ
Ηγεσία και Διοίκηση Αλλαγής
Τεχνολογίες Υποστήριξης Διοικητικών Αποφάσεων
Στρατηγικό Μάνατζμεντ
Ερευνητική Μεθοδολογία (σεμινάριο)
Σύνολο Πιστωτικών Μονάδων
Γ’ Εξάμηνο (Ειδίκευση: Διοικητική των Επιχειρήσεων και Επιχειρηματικότητα)
Α/Α
Μάθημα
Πιστωτικές
Μονάδες (ECTS)
1η περίοδος
Επιχειρηματικότητα και Ανάπτυξη Επιχειρηματικών Σχεδίων
Διοίκηση Ψηφιακών Επιχειρήσεων
2η περίοδος
Επιλογή 1
Διοίκηση Διεθνών Επιχειρήσεων
Διοίκηση Λειτουργιών και Εφοδιαστικής Αλυσίδας
Επιλογή 2
Ερευνητική Διπλωματική Εργασία ή Project
Σύνολο Πιστωτικών Μονάδων
Γ’ Εξάμηνο (Ειδίκευση: Μάρκετινγκ και Ψηφιακά Μέσα)
Α/Α
Μάθημα
Πιστωτικές
Μονάδες (ECTS)
1η περίοδος
Συμπεριφορά Καταναλωτή και Διαχείριση Εμπειρίας Πελάτη
Ψηφιακό Μάρκετινγκ και Αναλυτική Διαδικτύου
2η περίοδος
Επιλογή 1
Ολοκληρωμένη Επικοινωνία Μάρκετινγκ
Διεθνές και Διεπιχειρησιακό Μάρκετινγκ
Επιλογή 2
Ερευνητική Διπλωματική Εργασία ή Project
Σύνολο Πιστωτικών Μονάδων
Γ’ Εξάμηνο (Ειδίκευση: Χρηματοοικονομική Διοίκηση και Λογιστική)
Α/Α
Μάθημα
Πιστωτικές
Μονάδες (ECTS)
1η περίοδος
Ανάλυση Εταιρικής Επίδοσης και Εταιρική Διακυβέρνηση
Αξιολόγηση Επενδύσεων και Μελέτες Σκοπιμότητας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 747/20.02.2025
2η περίοδος
Επιλογή 1
Διοίκηση Χαρτοφυλακίου
Προχωρημένα Συστήματα Ελέγχου Διοίκησης
Επιλογή 2
Ερευνητική Διπλωματική Εργασία ή Project
Σύνολο Πιστωτικών Μονάδων
Γ’ Εξάμηνο (Χωρίς ειδίκευση)
Α/Α
Μάθημα
Πιστωτικές
Μονάδες (ECTS)
1η περίοδος
Επιλογή ενός μαθήματος από τα μαθήματα των ειδικεύσεων του Γ’ εξαμήνου 1ης
περιόδου
Επιλογή ενός μαθήματος από τα μαθήματα των ειδικεύσεων του Γ’ εξαμήνου 1ης
περιόδου (διαφορετικής ειδίκευσης από το προηγούμενο μάθημα)
2η περίοδος
Επιλογή 1
Επιλογή ενός μαθήματος από τα μαθήματα των ειδικεύσεων του Γ’ εξαμήνου 2ης
περιόδου
Επιλογή ενός μαθήματος από τα μαθήματα των ειδικεύσεων του Γ’ εξαμήνου 2ης
περιόδου (διαφορετικής ειδίκευσης από το προηγούμενο μάθημα)
Επιλογή 2
Ερευνητική Διπλωματική Εργασία ή Project
Σύνολο Πιστωτικών Μονάδων
ΓΕΝΙΚΟ ΣΥΝΟΛΟ
Το σύνολο των μαθημάτων καθενός από τα Α’, Β’ και Γ’ εξάμηνα αντιστοιχούν σε τριάντα (30) πιστωτικές μονάδες.
Στο Γ’ εξάμηνο οι φοιτητές έχουν δύο επιλογές: 1) Nα επιλέξουν δύο (2) μαθήματα, που αντιστοιχούν αθροιστικά
σε δεκαπέντε (15) πιστωτικές μονάδες και να εκπονήσουν Ερευνητική Διπλωματική Εργασία ή Project πρότζεκτ σε
θέμα συναφές με τα γνωστικά αντικείμενα της ειδίκευσης που παρακολουθούν, που αντιστοιχεί σε δεκαπέντε (15)
πιστωτικές μονάδες, 2) να επιλέξουν τέσσερα (4) μαθήματα που αντιστοιχούν σε τριάντα (30) πιστωτικές μονάδες
συνολικά.
Άρθρο 7
Αριθμός Εισακτέων
Ο αριθμός των εισακτέων φοιτητών στο Π.Μ.Σ. «Διοίκηση Επιχειρήσεων ΜΒΑ» κατ’ έτος ορίζεται κατά το μέγιστο
σε εκατόν είκοσι (120). Ο αριθμός των εισακτέων ανά ακαδημαϊκό έτος και ειδίκευση, θα καθορίζεται με απόφαση της Συντονιστικής Επιτροπής και δεν μπορεί να είναι μικρότερος του 10. Στην περίπτωση, που ο αριθμός των
φοιτητών δεν δικαιολογεί τη λειτουργία μιας ειδίκευσης, στους εν λόγω φοιτητές, αν αξιολογηθούν ως επιλέξιμοι
κατά τη διαδικασία αξιολόγησης υποψηφίων, θα δοθεί η δυνατότητα να ενταχθούν σε άλλη ειδίκευση της επιλογής
τους ή να επιλέξουν την επιλογή που δίνει τη δυνατότητα ολοκλήρωσης του ΠΜΣ χωρίς την επιλογή ειδίκευσης. Σε
περίπτωση ισοψηφίας υποψηφίων αυξάνεται ο αριθμός των εισακτέων μεταπτυχιακών φοιτητών, ώστε να εισαχθεί
και ο τελευταίος/α ισοψηφών/ούσα υποψήφιος/α. Επιπλέον του αριθμού των εισακτέων, γίνονται δεκτοί ως υπεράριθμοι υπότροφοι και μέλη των κατηγοριών ΕΕΠ, ΕΔΙΠ και ΕΤΕΠ.
Άρθρο 8
Προσωπικό
Τη διδασκαλία των μαθημάτων στο Π.Μ.Σ., μπορούν να αναλαμβάνουν μέλη Δ.Ε.Π. του Τμήματος Διοίκησης Επιχειρήσεων του Πανεπιστημίου Δυτικής Αττικής, καθώς και μέλη Δ.Ε.Π. άλλων Α.Ε.Ι. της ημεδαπής και της αλλοδαπής,
καθώς και άλλες κατηγορίες διδασκόντων, σύμφωνα με τα οριζόμενα του άρθρου 83 του ν. 4957/2022.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 747/20.02.2025
Άρθρο 9
Υλικοτεχνική υποδομή
Το Π.Μ.Σ. θα λειτουργεί στις εγκαταστάσεις του Πανεπιστημίου Δυτικής Αττικής.
Άρθρο 10
Διάρκεια Λειτουργίας
Το Π.Μ.Σ. θα λειτουργήσει μέχρι το ακαδημαϊκό έτος
2028-2029, εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα άρθρο 87 του
ν. 4957/2022.
Άρθρο 11
Κόστος Λειτουργίας
Το κόστος λειτουργίας του Προγράμματος αναλύεται
ως κατωτέρω: Το κόστος ενός πλήρους κύκλου φοίτησης του Π.Μ.Σ. υπολογίζεται σε 368.340 €. Το 70% του
ετήσιου συνολικού κόστους λειτουργίας του Π.Μ.Σ., που
αφορά στις λειτουργικές δαπάνες, ανέρχεται στο ποσό
των 257.838 €, αφού αφαιρεθεί το 30% για κάλυψη λειτουργικών εξόδων του Ιδρύματος.
Το κόστος λειτουργίας του Π.Μ.Σ. προβλέπεται να καλυφθεί σε τακτική βάση από τέλη φοίτησης. Έκτακτη
χρηματοδότηση από δωρεές, παροχές, κληροδοτήματα, χορηγίες, ερευνητικά προγράμματα και από άλλους,
κατά το νόμο, πόρους, εφόσον προκύψουν, δύνανται να
χρησιμοποιηθούν προκειμένου να μειωθεί η επιβάρυνση
των φοιτητών σε τέλη φοίτησης, είτε για να χορηγηθούν
πρόσθετες παροχές στους φοιτητές. Τα τέλη φοίτησης,
για το σύνολο της φοίτησης, ανέρχονται στο ποσό των
4.250 € για τους φοιτητές με επιστημονικό υπόβαθρο
στη διοικητικές/οικονομικές επιστήμες και 4.500 € για
όλους τους υπόλοιπους φοιτητές. Τα έσοδα πλήρους
κύκλου λειτουργίας του προγράμματος με 120 φοιτητές
κατά ακαδημαϊκό έτος, διαμορφώνονται κατ’ αναλογία
σε 257.838 €, υποτιθεμένου ότι η εκπαίδευση παρέχεται
χωρίς τέλη φοίτησης στους δικαιούχους μεταπτυχιακούς
φοιτητές και μέχρι το 30% του συνολικού αριθμού των
συμμετεχόντων ανά εισαγωγή.
Άρθρο 12
Μεταβατικές Διατάξεις
Όλα τα θέματα που δεν προβλέπονται στην παρούσα
απόφαση θα ρυθμίζονται από τα αρμόδια όργανα και
από τον Κανονισμό λειτουργίας του Π.Μ.Σ. σύμφωνα με
την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 24 Ιανουαρίου 2025
Ο Πρύτανης
ΠΑΝΑΓΙΩΤΗΣ ΚΑΛΔΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 747/20.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200747.pdf | Tokens: 20353]